คือตอนนี้รักษาซีสต์ด้วยการทานยาคุม28เม็ดค่ะ เมนส์มาเม็ดที่24 แล้วปวดท้องมาก สามารถทานยาแก้ปวดได้ไหมคะ
สวัสดีครับ ขออนุญาตเดาว่าซีสต์ที่ หมายถึงคือ ช็อกโกแลตซีสต์ นะครับช็อกโกแลตซีสต์ (Chocolate Cyst)คือถุงน้ำในรังไข่ประเภทหนึ่งที่เกิดจากเซลล์เยื่อบุมดลูกเจริญผิดที่ เมื่อถึงเวลาเป็นประจำเดือนจะทำให้มีเลือดสะสมและตกค้างก่อตัวเป็นซีสต์ โดยมีของเหลวลักษณะเหนียวข้นคล้ายช็อคโกแลตอยู่ภายในครับ ซึ่งจะทำให้ผู้ที่เป็นมีอาการปวดท้องมากในระหว่างมีประจำเดือนครับแนวทางในการรักษาส่วนใหญ่จะเป็นการใช้ยาหรือการผ่าตัด โดยขึ้นอยู่กับความรุนแรงของอาการและความประสงค์ในการมีบุตรของผู้ป่วยครับ โดยการรักษาของ Litta เป็นการรักษาแบบใช้ยาฮอร์โมนครับในระหว่างการรักษาด้วยฮอร์โมนนี้หากยังมีอาการปวดประจำเดือนมากอยู่สามารถรับประทานยาแก้ปวดจำพวกพอนแสตนต์ช่วยได้ครับ แต่อยากให้ Litta สังเกตอาการของตัวเองว่าอาการปวดนั้นหาไปหรือไม่ มีอาการอื่นร่วมด้วยเช่น หน้ามืดคล้ายจะเป็นลม มีไข้หนาวสั่น คลื่นไส้อาเจียนร่วมด้วยหรือไม่ครับ เพราะหากมีอาการดังกล่าวแปลว่าอาจจะมีภาวะแทรกซ้อนซึ่งรุนแรงกว่าเกิดขึ้นครับ Litta ควรไปพบแพทย์ทันทีนะครับ